Na temelju članaka 9. i 32. Statuta Grada Skradina („Službeni vjesnik Šibensko-kninske županije“, 10/09, 5/13, 3/18) i članka 14. Odluke o priznanjima Grada Skradina („Službeni vjesnik Šibensko-kninske županije“, broj 11/01), Gradsko vijeće Grada Skradina, na 17. sjednici od 12. rujna 2019.godine, donosi

**O D L U K U**

**o dodjeli priznanja**

**Grada Skradina u 2019. godini**

**I**

Dodjeljuju se priznanja Grada Skradina i to:

1. **NAGRADA ZA ŽIVOTNO DJELO GRADA SKRADINA:**
2. ANTE ANIĆ (posthumno) – za osobit i izniman doprinos u promicanju i razvoju športa među mladima, neumornom radu i djelovanju u NK „SOŠK“ Skradin, te aktivnom sudjelovanju u društvenom životu Grada.
3. **NAGRADA GRADA SKRADINA:**
4. OGRANAK MATICE HRVATSKE U SKRADINU – za osobit i nemjerljiv doprinos u afirmaciji i valorizaciji regionalnih vrijednosti i očuvanju lokalnih tradicija, te publiciranju kulturne i povijesne baštine skradinskog kraja.
5. DANE JURIĆ – za izniman doprinos na ustrajnosti čuvanja tradicijske kulture i kulturnog blaga, te neumornoj prezentaciji narodnog blaga i običaja iz hrvatske „škrinje“ baštine

**II**

Ova Odluka stupa na snagu danom donošenja, a objavit će se u „Službenom vjesniku Šibensko-kninske županije“

KLASA: 061-01/19-01/1

URBROJ: 2182/03-02-19-4

Skradin, 12. rujna 2019.g.

**GRADSKO VIJEĆE**

**GRADA SKRADINA**

**PREDSJEDNICA**

Nadija Zorica, v.r.